钦定古今图书集成/理学汇编/文学典/第004卷 > 陈善扪虱新话 > 《欧苏之文》
## 钦定古今图书集成/理学汇编/文学典/第004卷 > 陈善扪虱新话 > 《欧苏之文》

“仕宦而至将相，富贵而归故乡”，此欧公《昼锦堂》第一
句也。其后东坡作《韩文公庙碑》，其破题云：“匹夫而为
百世师，一言而为天下法。”语句之工，便不减前作。议
者谓欧公语工于叙富贵，坡语工于说道义。盖此二
句，皆即其人而记其事，已道尽二人平生事实如此，
自非笔端有力，那能至是？